Ilmend n wayagi, amahil-nneɣ nebḍat ɣef sin yixfawen, amezwaru, anda i d-nmeslay ɣef tmedyazt sumata, imi syina i d-newwi awal ɣef tmedyazt n tegrawla, yellan d asentel n ukatay-nneɣ. Tamedyazt-agi n tegrawla d yiwen n ṣṣenf ger leṣnaf n tmedyazt i d-yufraren di tallit-nni n traḍ, i d-yewwin abrid-is s timawit, tella-d d aɣmis i d-yemeslayen ɣef iḥulfan n lqerḥ d lbaṭel iɛeddan ɣef yemdanen… syin ɣers nwala-d daɣen deg ixef-agi amek yebna usefru n tegrawla si yal tama , ama si tama n tutlayt, talɣa, tameɣrut, afir neɣ n tseddart.